

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.februārī Nr.60

(protokols Nr.2, 24.p.)

**Par Deleģēšanas līgumu par sabiedriskās kārtības nodrošināšanu**

**Raunas novada teritorijā**

Priekuļu novada dome izskata jautājumu par Deleģēšanas līguma par sabiedriskās kārtības nodrošināšanu Raunas novada teritorijā slēgšanu starp Priekuļu novada pašvaldību un Raunas novada domi.

Raunas novada dome ir izteikusi priekšlikumu deleģēt Priekuļu novada pašvaldībai no likuma “Par policiju” 19. panta pirmās un otrās daļas un likuma “Par pašvaldībām” 15. panta pirmās daļas 12. punktā noteiktās pašvaldības autonomās funkcijas izrietošu Raunas novada domes kompetencē esošu pārvaldes uzdevumu izpildi – piedalīties sabiedriskās kārtības nodrošināšanā, apkarot žūpību un netiklību Raunas novada administratīvajā teritorijā. Priekuļu novada dome var nodrošināt deleģēto uzdevumu saskaņā ar deleģēšanas līguma (pielikumā) noteikumiem.

Vides aizsardzības un reģionālās attīstības ministrija, ņemot vērā Valsts pārvaldes iekārtas likuma 45.panta otro daļu, 2019. gada 21. janvārī saskaņoja no Raunas novada domes saņemto deleģēšanas līguma par sabiedriskās kārtības nodrošināšanu Raunas novada teritorijā projektu (reģ. Nr. 1-13/10327).

Ņemot vērā iepriekš minēto un pamatojoties uz Valsts pārvaldes iekārtas likuma 40. panta pirmo un otro daļu, 41. panta pirmo daļu, 43. panta otro daļu, 45. panta otro un trešo daļu, likuma „Par pašvaldībām” 21. panta pirmajā daļā noteikto, ka dome var izskatīt jebkuru jautājumu, kas ir attiecīgās pašvaldības pārziņā, un otro daļu, saskaņā ar 2019. gada 21. februāra Tautsaimniecības komitejas sēdes lēmumu (protokols Nr.2), atklāti balsojot: PAR –13 (Elīna Stapulone, Aivars Tīdemanis, Baiba Karlsberga, Sarmīte Orehova, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav , ATTURAS –nav, Priekuļu novada dome **nolemj**:

1. Slēgt deleģēšanas līgumu ar Raunas novada domi par sabiedriskās kārtības nodrošināšanu Raunas novada teritorijā uz termiņu no 2019. gada 1. marta līdz 2021. gada 31. decembrim (pielikumā pievienotajā redakcijā).

2. Atbildīgo par lēmuma izpildi noteikt Priekuļu novada pašvaldības izpilddirektoru F.Puņeiko.

Domes priekšsēdētāja (paraksts) Elīna Stapulone